สวัสดีค่ะ ดิฉันเป็นโรค pcos รักษาด้วยการทานยาฮอร์โมนาเป็นระยะเวลา 5 เดือน แต่จะมีเดือนที่3 ที่รอบเดือนมา 2 ครั้ง คุณเลยให้ไปดูดชิ้นเนื้อมาตรวตกลัวเป็นมะเร็งโพรงมดลูก (ผลออกมาไม่พบ) พอหลังจากดูดเสร็จ รอบเดือนไม่มา เข้าเดือนที่ 5 รอบเดือนมาปกติโดยการทานยาฮอร์โมน ซึ่งหมดไปวันที่ 16/6ที่ผ่านมา หลังจากนั้นวันที่ 25/6 รอบเดือนมาอีกครั้ง แต่วันนี้ครบวันที่ดิฉันต้องทานยาปรับฮอร์โมน สามารถทานได้มั้ยคะ ปล.คุณที่รักษาจะให้รับประทานยาฮอร์โมนก่อนนอน 10 วันวันละ 2 เม็ดค่ะ
สวัสดีค่ะ โรค PCOS หรือชื่อเต็มว่า Polycystic Ovary Syndromeเป็นโรคที่เกิดมีถุงน้ำจำนวนมากในรังไข่ เกิดจากความผิดปกติของระบบต่อมไร้ท่อ ทำให้ผู้ป่วยมีระดับฮอร์โมนเอสโตรเจน โปรเจสเตอโรน แอนโดรเจน และอินซูลินอยู่ในภาวะที่ไม่สมดุล ทำให้เกิดถุงน้ำขนาดเล็กจำนวนหลายใบอยู่ในรังไข่ ซึ่งอาจเกิดเพียงข้างเดียวหรือทั้งสองข้างก็ได้ อาการเช่น ประจำเดือนมาไม่ปกติ สิวขึ้น ขนดก หรือมีบุตรยาก โดยมักพบในผู้หญิงวัยเจริญพันธุ์เป็นหลักการรักษาคือการใช้ยาฮอร์โมน หรือก็คือยาคุมกำเนิด โดยตัวยาจะช่วยทำให้ประจำเดือนกลับมาเป็นปกติ และช่วยลดความเสี่ยงต่อการเกิดมะเร็งเยื่อบุโพรงมดลูกการกินยาปรับฮอร์โมนให้ใช้ภายใต้การดูแลของแพทย์ ซึ่งอาจต้องใช้ในระยะยาว ไม่แน่ใจว่าเลือดที่ออกมาหลายๆครั้งเป็นเรื่องอะไร เพราะปกติภาวะนี้เลือดประจำเดือนอาจจะมาน้อยหรือไม่มา การที่มีเลือดออกผิดปกติทางช่องคลอดที่ไม่ใช่รอบเดือน จำเป็นต้องตรวจหาสาเหตุุ ถ้าเป็นไปได้ ควรกลับไปพบแพทย์เพื่อตรวจหาสาเหตุก่อน แต่ถ้าไม่สามารถทำได้เร็วนัก และเลือดหยุดไปแล้ว ก็อาจจะเริ่มยาปรับฮอร์โมนไปก่อนได้ค่ะ